امریکا قوشمه‌ ایاتلری نینگ مدافعه‌ وزیرلیگی پنتاگون، ادلبده‌گی اوق اوزیشنی توخته ‌تیش کیلیشووی نینگ محافظه‌ قیلینیشی باره ‌سیده‌گی سعی-حرکتلری مسأله‌ سیده روسيه و ایران بیلن بولگن کیلیشووگه بناً تورکيه ‌نی قوللب-قوّتله‌ماقچی ایکنلیکلرینی معلوم قیلدی.
پنتاگون نینگ یقین شرق مسأله‌ سی بوییچه‌ مصلحتچیسی ایریک پاهون بو حقده‌گی یازمه بیاناتیده؛
«سوريه رژیمی سوريه‌ نینگ شِمالی-غربینی فقط‌گینه سوريه خلقی و منطقه‌سی نینگ ایمس عینِ وقتده، خلق ‌ارا ترور تشکیلاتلرینی قوللب-قوّتله‌گن القاعده‌ نینگ هم خوفسیز حدودیگه ایلنتیرگن ایدی. شونده‌ی ایکن ناتو اتفاقچیمیز حسابلنگن تورکيه‌ نینگ اوز چیگره‌ لرینی محافظه‌ قیلیشی و ترورگه قرشی کوره ‌شینی قوللب-قوّتله‌ یمیز» دیدی.
شونینگدیک پاهون اوز سوزینی:
«امریکا قوشمه ایالتلری نینگ جبهة الشّام دیگن نام بیلن معلوم بولگن النصرا گروهی باره‌سیده‌گی یانداشووی اوزگرمه ‌دی. گروه القاعده‌ نینگ سوريه‌ده‌گی قناتیدیر و چیت ایلده‌گی ترور تشکیلاتلری روی خطیگه کیریتیلگن» دییه دوام ایتدی.
اوّلراق القاعده‌ بیلن اوز مناسبتینی اوزگنلیگینی اعلان قیلگن النصرا گروهی نینگ اصلیده حلیگچه القاعده‌ بیلن علاقه‌ سی بارلیگینی ادعا قیلگن پاهون، تشکیلات نینگ سوريه خلقیگه ایمس القاعده‌گه خدمت قیله‌یاتگنلیگینی قید ایتدی.
پاهون شونینگدیک، امریکا قوشمه ایالتلری نینگ شو باسقیچده ادلبده‌گی عملیاتده اشتراک ایتمه‌گنلیگینی هم ایسله‌تیب اوتدی.
ایتیب اوتیش جایزکه سوريه‌ نینگ شمال-غربیده تورکيه‌ نینگ چیگره ‌سیده ا‌ورین آلگن ادلب ولایتی تورکيه، روسيه و ایران نینگ قزاقستان پایتختی آستانه ‌ده‌گی کیلیشووی اساسیده، بحراننی کمه ‌یتیریش مقصدیده خوفسیز حدود روی خطیگه آلینگن ایدی.
مخالفت گروه نینگ کفیل مملکتی حسابلنگن تورکيه بیلن حکومت نینگ ضامن مملکتی حسابلنگن روسیه اورته ‌سیده‌گی کوچلی ملاقات آرتیدن شرطنامه‌ کوچگه کیرگن ایدی.
تورکيه، روسیه و ایران اورته ‌سیده‌گی کیلیشوو اساسیده تورک قوراللی کوچلری تامانیدن سوريه‌ نینگ ادلب ولایتیگه یوباریلماقچی بولگن عسکرلرنینگ تیارگرلیگی حاضرده تماملنگن وضعیتده.
ادلب، حکومت کوچلریگه قرشی حربي و بعضی مخالفت گروهلر نظارتی آستیده‌ دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
